**Olav Bolland** (født 17. januar 1962) er en norsk professor i energi- og prosessteknikk, med spesialisering innen termisk kraftproduksjon, karbonfangst og -lagring, partikkelteknikk og tørking. Bolland var en av de første forskerne i Norge som begynte å forske på CO2-fangst fra gasskraftverk. Han er dekan ved Fakultet for ingeniørvitenskap ved NTNU.

Bolland har siden 1989 forsket på, undervist om og skrevet en rekke innlegg om gasskraftverk i Norge og CO2. Han har engasjert seg mot utbyggingen av vindkraft i den norske fjellheimen.

Han har vært en aktiv idrettsutøver i hele sitt liv, hovedsakelig innenfor løping og langrenn.

Karriere
--------

Bolland fullførte både mastergraden og doktorgraden i maskinteknikk ved Norges tekniske høgskole (NTH), en av forløperne til NTNU. Fra 1990 var han førsteamanuensis ved NTNU, til han ble oppnevnt som professor i 2002 ved Institutt for energi- og prosessteknikk.
Han var instituttleder ved Institutt for energi- og prosessteknikk ved NTNU fra 2009 til 2017. 1. august 2017 tiltrådte han som dekan ved Fakultet for ingeniørvitenskap, NTNU. Han etterfulgte Ingvald Strømmen, da hans åremålsperiode utløp.

I perioden 2003-2005 bidro han i FNs klimapanel, som mottok Nobels fredspris i 2007. Bolland var hovedforfatter for klimapanelets spesialrapport på karbonfangst og -lagring.

Han var direktør ved Gassteknisk senter NTNU-SINTEF fra 2008 til 2009. Han var nestredaktør i *International Journal of Greenhouse Gas Control* i perioden 2006 til 2013.

Olav Bolland er medlem i Norges Tekniske Vitenskapsakademi.

Utmerkelser
-----------

I 2011 mottok Bolland Statoils *Annual Award for Outstanding Research* for hans arbeid for å utvide kunnskap om karbonfangst og prosesser for å redusere utslipp.

NTNUs arbeidsmiljøpris 2014 gikk til Olav Bolland, for at han har «vist stort engasjement for sitt institutts helse, miljø og sikkerhetsarbeid».

Publikasjoner
-------------

* Liste over publikasjoner i CRIstin
* Liste over publikasjoner i Google Scholar

Referanser
----------

1. ↑  «Flere snuser på miljøvennlig CO2-lagring». *Gemini*. 4. juli 2006.
2. ↑  Opheim, Aagot (20. januar 2021). «(+) NTNU har fått åtte nye sjefer i dag». *adressa.no*. Besøkt 27. januar 2021.  *Bak «betalingsmur»*
3. ↑  «Arkivert kopi». Arkivert fra originalen 9. november 2005. Besøkt 8. desember 2014.  Overdreven tro på Hydro-planer (Aftenposten 2.5.1998)
4. ↑  «Arkivert kopi». Arkivert fra originalen 8. desember 2014. Besøkt 8. desember 2014.  En vei til "CO2-fri" gasskraft (Kronikk i Adresseavisen, 21.02.2000)
5. ↑   Enorme kostnader kan stoppe CO2-fangst (Teknisk Ukeblad 3.2.2009)
6. ↑  «Karbonfangst på Europa-kartet». *Dagens Næringsliv*. 7. mai 2015. s. 3.
7. ↑   Klaget til Sivilombudsmannen (Trønderbladet 1.3.2014)
8. ↑  Furberg, Kristoffer (16. mars 2017). «Bolland og Gregersen blir dekaner på NTNU». *universitetsavisa.no*. Arkivert fra originalen 7. august 2017. Besøkt 7. august 2017.
9. ↑  NTNUs fredsprisvinner (Universitetsavisa 16.10.2007)
10. ↑  The IPCC Special report
11. ↑  Liste over medlemmer i Norges Tekniske Vitenskapsakademi som bor i Norge Arkivert 8. desember 2014 hos Wayback Machine.
12. ↑  Anti-pollution efforts rewarded with research prize (Statoil.com 11.05.2011)
13. ↑   Prisdryss på NTNU-festen (NTNU.no/aktuelt 22.11.2013)
14. ↑   Liste over publikasjoner i CRIstin
15. ↑  Liste over publikasjoner i Google Scholar

Eksterne lenker
---------------

* NTNUs informasjon om Bolland

|  |  |
| --- | --- |
| Oppslagsverk/autoritetsdata | Google Scholar

 |